
             OPĆINA BIZOVAC
        Jedinstveni upravni odjel
KLASA: 
061-01/12-01/01

URBROJ: 
2185/03-12-01
Bizovac, 
13. veljače 2012.

MJESNIM ODBORIMA – svima

UDRUGAMA - svima
PREDMET: 
JAVNA PRIZNANJA,  poziv 

· dostavlja se

Izvješćujemo Vas da je Općinski načelnik Općine Bizovac uputio javni poziv kojim poziva sve fizičke i pravne osobe za predlaganje kandidata za dodjelu nagrade Općine Bizovac u 2012. godini. 
Nagrada Općine Bizovac je javno priznanje koje se može dodijeliti fizičkoj osobi ili grupi fizičkih osoba, udruzi, ustanovi, trgovačkom društvu i drugoj pravnoj osobi za dostignuća i doprinos od značaja u domeni gospodarskog i društvenog života Općine Bizovac kao i za ostala posebno vrijedna društvena dostignuća ostvarena tijekom posljednje dvije godine koje prethode godini u kojoj se nagrada dodjeljuje.

Prijedlog za dodjelu javnih priznanja Općine Bizovac podnosi se u pisanom obliku na za to utvrđenom obrascu i treba sadržavati:

· potpune podatke o podnositelju prijedloga,

· potpune podatke o predloženoj fizičkoj osobi ili grupi fizičkih osoba, udruzi ili pravnoj osobi,

· iscrpno obrazloženje postignuća i doprinosa poradi kojih se daje prijedlog za dodjelu priznanja 

Obrasci za podnošenje prijedloga mogu se podići u Općini Bizovac, Bizovac Kralja Tomislava 89 ili na web stranicama: www.opcin-bizovac.hr .

Prijedlozi s odgovarajućim obrazloženjem i dokumentacijom, prema kriterijima utvrđenim Odlukom o javnim priznanjima Općine Bizovac ("Službeni glasnik Općine Bizovac" broj 5/09.), podnose se Komisiji za dodjelu priznanja na adresu: Općina Bizovac, Komisija za dodjelu priznanja Općine Bizovac, Bizovac, Kralja Tomislava 89, najkasnije do 2. travnja 2012. godine.

Lijep pozdrav!

OPĆINSKI NAČELNIK
Srećko Vuković
